ইনকিলাব মঞ্চ

ইনকিলাব মঞ্চ হলো ২০২৪ সালের জুলাই-আগস্টে সংঘটিত ছাত্র-জনতার অভ্যুত্থানে অংশগ্রহণকারী ও সেই অভ্যুত্থান দ্বারা অনুপ্রাণিত একটি সাংস্কৃতিক সংগঠন।  সংগঠনটির দাবি অনুযায়ী তাদের লক্ষ্য হলো সকল প্রকার আধিপত্যবাদের বিরুদ্ধে অবস্থান নিয়ে স্বাধীনতা ও সার্বভৌমত্ব রক্ষা করা এবং ইনসাফভিত্তিক একটি রাষ্ট্র বিনির্মাণ করা।

সংগঠনটির প্রতিষ্ঠাতা শরীফ ওসমান বিন হাদি বাংলাদেশ ছাত্রলীগের সঙ্গে সংশ্লিষ্ট হামলাকারীদের আক্রমণে গুলিবিদ্ধ হন ও পরবর্তীতে তিনি ১৮ই ডিসেম্বর ২০২৫ তারিখ, রাত ৯টা ৪৫ মিনিটে সিঙ্গাপুর জেনারেল হাসপাতালে চিকিৎসাধীন অবস্থায় মৃত্যুবরণ করেন।

 দাবি 
ছাত্র-জনতার অভ্যুত্থানে অংশ নেওয়া বেশ কয়েকজন ছাত্র অভ্যুত্থান পরবর্তী নানা স্থানে খুন হতে থাকেন। এছাড়া আহত হন বেশ কয়েকজন। এজন্য আওয়ামী লীগকে দায়ী করেন ইনকিলাব মঞ্চের নেতারা। তারা এসমস্ত  হামলাকে আওয়ামী লীগের পক্ষ থেকে গুপ্ত হত্যা হিসেবে দাবি করেন। পরবর্তীতে ইনকিলাব মঞ্চ অন্তর্বর্তীকালীন সরকারের কাছে ৩টি দাবি তোলে। দাবিগুলো হলো:
 গণহত্যাকারী দল আওয়ামী লীগের নিবন্ধন অবিলম্বে বাতিল করা
 সন্ত্রাসী রাজনৈতিক দল আওয়ামী লীগের গুপ্ত হত্যা থেকে দেশপ্রেমিক ছাত্রজনতাকে বাঁচাতে আওয়ামী লীগের কেন্দ্র থেকে ইউনিয়ন পর্যন্ত কমিটিতে থাকা সব সন্ত্রাসীকে অবিলম্বে গ্রেফতার করা
 প্রাইভেট বিশ্ববিদ্যালয়সহ দেশের সব জুলাই-যোদ্ধাদের জীবনের সম্পূর্ণ নিরাপত্তা নিশ্চিত করা

 কর্মসূচি 
ইনকিলাব মঞ্চ জুলাই বিপ্লবের সাথে সংহতি রেখে বিভিন্ন কর্মসূচি পালন করে। এর মধ্যে অন্যতম হলো, দেশব্যাপী গ্রাফিতি ও স্লোগান পুনর্লিখন কর্মসূচি, শহীদি সপ্তাহ পালন, দাবি আদায়ে অনশন, স্বাধীনতা সংগ্রামের ছবি প্রদর্শনী, ভিডিও ডকুমেন্টেশন, শহীদি স্মৃতিকথা, গণসেজদা ও দ্রোহের গান কর্মসূচি।

 তথ্যসূত্র 

বিষয়শ্রেণী:ছাত্র–জনতার অভ্যুত্থানের পরিণাম
বিষয়শ্রেণী:২০২৪-এ বাংলাদেশে প্রতিষ্ঠিত